CELEX: 32019R1889
Language: sk
Date: 2019-11-11 00:00:00
Title: Nariadenie Rady (EÚ) 2019/1889 z 11. novembra 2019, ktorým sa mení nariadenie (EÚ) 2017/2063 o reštriktívnych opatreniach vzhľadom na situáciu vo Venezuele

12.11.2019   
               
               
                  SK
               
               
                  Úradný vestník Európskej únie
               
               
                  L 291/1
               
            
         NARIADENIE RADY (EÚ) 2019/1889
         z 11. novembra 2019,
         ktorým sa mení nariadenie (EÚ) 2017/2063 o reštriktívnych opatreniach vzhľadom na situáciu vo Venezuele
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 215,
         so zreteľom na rozhodnutie Rady (SZBP) 2017/2074 z 13. novembra 2017 o reštriktívnych opatreniach vzhľadom na situáciu vo Venezuele (1),
         so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,
         keďže:
         
                     (1)
                  
                  
                     Nariadením Rady (EÚ) 2017/2063 (2) nadobúda účinnosť niekoľko reštriktívnych opatrení stanovených v rozhodnutí (SZBP) 2017/2074.
                  
               
                     (2)
                  
                  
                     Rada 11. novembra 2019 prijala rozhodnutie (SZBP) 2019/1893 (3), ktorým sa mení rozhodnutie (SZBP) 2017/2074, a to zavedením článku o spracúvaní osobných údajov Radou a vysokým predstaviteľom Únie pre zahraničné veci a bezpečnostnú politiku.
                  
               
                     (3)
                  
                  
                     Na účely vykonávania nariadenia (EÚ) 2017/2063 a v záujme zabezpečenia maximálnej právnej istoty v Únii by sa mali zverejniť mená a ďalšie relevantné údaje o fyzických a právnických osobách, subjektoch a orgánoch, ktorých finančné prostriedky a hospodárske zdroje sú v súlade s týmto nariadením zmrazené. Každé spracúvanie osobných údajov musí byť v súlade s nariadeniami Európskeho parlamentu a Rady (EÚ) 2016/679 (4) a (EÚ) 2018/1725 (5).
                  
               
                     (4)
                  
                  
                     Nariadenie (EÚ) 2017/2063 by sa preto malo zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Do nariadenia (EÚ) 2017/2063 sa vkladá tento článok:
            „Článok 18a
            
            
                        1.
                     
                     
                        Rada, Komisia a vysoký predstaviteľ Únie pre zahraničné veci a bezpečnostnú politiku (ďalej len „vysoký predstaviteľ“) môžu spracúvať osobné údaje s cieľom plniť svoje úlohy podľa tohto nariadenia. Tieto úlohy zahŕňajú:
                        
                                    a)
                                 
                                 
                                    v prípade Rady prípravu a vykonávanie zmien príloh IV a V;
                                 
                              
                                    b)
                                 
                                 
                                    v prípade vysokého predstaviteľa prípravu zmien príloh IV a V;
                                 
                              
                                    c)
                                 
                                 
                                    v prípade Komisie:
                                    
                                                i)
                                             
                                             
                                                dopĺňanie obsahu príloh IV a V do elektronického, konsolidovaného zoznamu osôb, skupín a subjektov podliehajúcich finančným reštriktívnym opatreniam Únie a do interaktívnej mapy sankcií, ktoré sú verejne dostupné;
                                             
                                          
                                                ii)
                                             
                                             
                                                spracúvanie informácií o vplyve opatrení prijatých podľa tohto nariadenia, ako sú napríklad hodnota zmrazených finančných prostriedkov a informácie o povoleniach udelených príslušnými orgánmi.
                                             
                                          
                              
                  
                        2.
                     
                     
                        Rada, Komisia a vysoký predstaviteľ môžu v prípade potreby spracúvať relevantné údaje súvisiace s trestnými činmi, ktoré spáchali fyzické osoby uvedené v zozname, odsúdeniami takýchto osôb alebo bezpečnostnými opatreniami týkajúcimi sa takýchto osôb len v rozsahu, v akom je takéto spracúvanie potrebné na prípravu príloh IV a V.
                     
                  
                        3.
                     
                     
                        Na účely tohto nariadenia sa Rada, útvar Komisie uvedený v prílohe III k tomuto nariadeniu a vysoký predstaviteľ určujú ako „prevádzkovatelia“ v zmysle článku 3 bodu 8 nariadenia Európskeho parlamentu a Rady (EÚ) 2018/1725 (*1) s cieľom zabezpečiť, aby dotknuté fyzické osoby mohli vykonávať svoje práva podľa nariadenia (EÚ) 2018/1725.
                     
                  
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 11. novembra 2019
            
               
                  Za Radu
               
               
                  predseda
               
               F. MOGHERINI
            
         
         
            (1)  Ú. v. EÚ L 295, 14.11.2017, s. 60.
         
            (2)  Nariadenie Rady (EÚ) 2017/2063 z 13. novembra 2017 o reštriktívnych opatreniach vzhľadom na situáciu vo Venezuele (Ú. v. EÚ L 295, 14.11.2017, s. 21).
         
            (3)  Rozhodnutie Rady (SZBP) 2019/1893 z 11. novembra 2019, ktorým sa mení rozhodnutie (SZBP) 2017/2074 o reštriktívnych opatreniach vzhľadom na situáciu vo Venezuele (pozri stranu 42 tohto úradného vestníka).
         
            (4)  Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4.5.2016, s. 1).
         
            (5)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).